AlexejDobrolubov/national_council_slovak_2010 huggingface dataset:
23. schôdza NR SR - 7.deň - A. dopoludnia
Dátum: 2024-12-04
Poslanec: Jakab, Július (SLOVENSKO)
Druh vystúpenia: Vystúpenie v rozprave

115. Ďakujem veľmi pekne aj za túto iniciatívu. Neviem, či viete, ale počet pacientov s celiatikou pribúda a pribúda možno viac, ako by ktokoľvek čakal, aj keď sa robí osveta o celiakii, tak možno neviete, že v poslednom období došlo k päťnásobnému nárastu počtu celiatikov napríklad v Spojených štátoch amerických a napríklad v Škótsku vyše šesťnásobnému nárastu pacientov s celiakiou. Čo sa týka Slovenska, tak v roku 2020 bolo diagnostikovaných 22 735 celiatikov a v roku 2022, o dva roky neskôr ich bolo o 10-tisíc viac, 32 139 diagnostikovaných celiatikov. Toto ochorenie stúpa, v poslednom období stúpa veľmi. Súvisí to aj s tým, že celiakia bola diagnostikovaná, pokiaľ viem, pred 70-timi rokmi a množstvo pacientov s celiakiou ju doteraz nemá diagnostikovanú, množstvo pacientov nevie o tom, že, že majú celiakiu, a, samozrejme, že súvisí to aj s modernou dobou, súvisí to s lepkom. Mnoho ľudí nevie, že celiakia je kvôli lepku, ktorý obsahujú zrná, a tento lepok sa zvýšil v obsahu zŕn z 10 % na 50 %, a preto to zaťažuje organizmus. Ja som tiež laik, len som sa snažil si niečo naštudovať o tejto téme aj kvôli tomu, že súčasná vláda teda celiatikom chcela poškodiť a vyrúbiť im obrovské dane na ich produkty, tak ako hovorila pani predkladateľka, celiatici majú tú nevýhodu, že za rovnaké potraviny alebo podobné potraviny platia niekoľkonásobne väčšie sumy, a preto keď súčasná vláda hovorí, že chce lacnejšie potraviny, tak to, že nakoniec dáva nejakú akoby takú, ja hovorím, že detskú náplasť na to, že ich chcela teda brutálne zdaniť a že na nejaké múky teda bude 5 % daň, ktorá ale nič nespôsobí práve kvôli tomu, že celiatici platia mnohonásobne viac za svoje potraviny, a práve kvôli tomu, že inými opatreniami súčasnej vlády ceny potravín všeobecne narastajú, a preto hovorím za nás, že určite podporujeme celiatikov a budeme hlasovať za predložený návrh zákona. Ďakujem veľmi pekne.
23. schôdza NR SR - 7.deň - A. dopoludnia
Dátum: 2024-12-04
Poslanec: Jakab, Július (SLOVENSKO)
Druh vystúpenia: Vystúpenie v rozprave

121. Vážené kolegyne, vážení kolegovia, v súlade s § 73 zákona o rokovacom poriadku som bol určený za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov a zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby Návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre financie a rozpočet. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 31. januára 2025 a gestorský výbor do 3. februára 2025. Pán predsedajúci, prosím, otvorte rozpravu k uvedenému návrhu zákona.
23. schôdza NR SR - 7.deň - A. dopoludnia
Dátum: 2024-12-04
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

90. Ďakujem. Ja som vlastne prvá generácia ponovembrová, narodil som sa v roku ’89 a veľmi si vážim ľudí, ktorí za prvé bojovali s komunistickým režimom, za druhé sa mu dokázali postaviť, za tretie priniesli nám slobodu a za štvrté tu slobodu neustále budujú. Toto sú ľudia, ktorí si zaslúžia rešpekt. Bohužiaľ, sme stále svedkami toho, že, že vyčíňanie komunistického režimu sa v našej republike zľahčuje, že stále tu pobehujú ľudia ako pán Blaha, ktorí velebia komunistický režim, a nedokážeme ako republika to poriadne odsúdiť a povedať, že takíto ľudia nemajú medzi nami čo robiť. Tuná sa zápasíme, od ’89. ubehlo 35 rokov a stále zápasíme s pohrobkami komunizmu a s tým, že sa tu kšeftuje s bumážkami . Viete, ja som minule počúval podcast, myslím, že to bolo na SME-čku, kde vystupovala jedna odborníčka, ktorá mapuje krivky komunizmu, a povedala, že Slovensko patrí medzi krajiny, ktoré sa na to najviac vykašľali, majú najhoršie zmapované tieto príbehy statočných ľudí, ktorí sa postavili voči komunistickému režimu. Toto sú ľudia, ktorých by sme si mali vážiť a ktorých by sme si mali ctiť, nie obchodovať s bumážkami a hovoriť verejnosti, že eštebák nebol eštebák. To mi príde ako najväčšia urážka všetkých tých, ktorí s týmto hnusným režimom bojovali, ktorí zaň položili život a ktorí neustále budujú našu demokraciu, tak aby sme mohli žiť v slobode.
23. schôdza NR SR - 7.deň - A. dopoludnia
Dátum: 2024-12-04
Poslanec: Jakab, Július (SLOVENSKO)
Druh vystúpenia: Vystúpenie v rozprave

82. Ďakujem veľmi pekne všetkým vystupujúcim aj tým, ktorí sa zapojili do diskusie faktickými otázkami. Ešte raz na záver by som chcel poprosiť ctené kolegyne aj kolegov, a či je to z opozície, alebo z koalície, poďme prijať uznesenie, ktoré zaviaže vládu, aby priniesla riešenia na zníženie cien potravín, tak ako to sľúbili v predvolebných kampaniach. A tak ako parlament má kontrolovať vládu, tak toto je jedno, jeden z nástrojov, ktorým naozaj parlament vie zaviazať vládu, aby niečo priniesla, nejaké konkrétne kroky, aby splnili ľuďom to, čo naozaj sľúbili. Ešte raz vás žiadam o podporu. Ďakujem veľmi pekne. (Potlesk.)
23. schôdza NR SR - 7.deň - A. dopoludnia
Dátum: 2024-12-04
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

34. Ďakujem. Možno by stálo za to urobiť poslanecký prieskum pre poslancov strany HLAS, SMER a SNS. Do jedinej kafilérie, ktorá na Slovensku zostala, a to je v Mojšovej Lúčke pri Žiline. Ja ako človek zo Žiliny viem, čo to znamená mať veľkú kafilériu pri meste, vedia to obyvatelia Mojšovej Lúčky aj Mojšu a okolitých obcí. A možno by ich prešla chuť prijímať zákony, ktoré znamenajú, že takáto kafiléria sa môže postaviť komukoľvek za dvorom, a možno by skúsili riešiť niečo pre dobro obyvateľov, napríklad eliminácia smradu z takejto kafilérie, ktorá znepríjemňuje život a bývanie všetkým ľuďom v okolitých obciach. Treba sa zamyslieť, čo naozaj pomáha ľuďom a čo im škodí a načo ľudia trpia roky rokúce a čo je v podstate len ďalší výmysel súčasnej vlády, ktorý bude slúžiť niekomu inému na to, aby sa obohatil.
23. schôdza NR SR - 6.deň - B. popoludní
Dátum: 2024-12-03
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

137. Ďakujem veľmi pekne aj za názornú ukážku pre ľudí, aby pochopili, v akej situácii bola predchádzajúca vláda a dokázala pomôcť obyvateľom, a pritom dokázala hospodáriť lepšie ako priemer krajín Európskej únie, ako priemer krajín eurozóny, a čomu čelí súčasná vláda, čo je o štvrtinu nižšia suma pri energiách a aj tak nevedia zabezpečiť, aby ľudia ju mali zastropovanú aspoň na tých cenách, ako ju dohodol Igor Matovič. Toto je, veľmi pekne si to ukázal, názorne, toto musel pochopiť podľa mňa úplne každý, kto to pochopiť chce, že súčasná vláda nemyslí na svojich obyvateľov, myslia len sami na seba. Ďakujem veľmi pekne.
23. schôdza NR SR - 6.deň - B. popoludní
Dátum: 2024-12-03
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

131. Ďakujem za vystúpenie kolegu Galeka, aj za upresnenie. 3,5 mld. išlo na dotácie energií, aby to ľudia nepocítili len v roku 2023. To je fakt, to sú dáta. A ja sa preto normálne aj čudujem a niekedy sa tak akože smejem z toho, že súčasná vláda vyčíta napríklad Igorovi Matovičovi, ako rozvrátil verejné financie, pričom on mal deficit 4 mld. eur priemerne za rok. A dajme si 2023, 3,5 mld. išlo na pomoc energiami ľuďom, a to iba dokazuje to, že v čase najťažších kríz sme sa o tých ľudí vedeli postarať. Karol, bol si tam aj ty, proste naozaj, keď boli tie vysoké ceny energií, ľudia to nepocítili. Sme sa dokázali o nich postarať a dokázali sme aj požičať peniaze za 0 %, a dokonca hospodáriť lepšie ako priemer krajín Európskej únie, ako priemer krajín Eurozóny popri tých miliardových pomociach, ktoré si veľmi dobre aj ty teraz podrobnejšie objasnil. A preto chceme vidieť, to, čo si hovoril, že pani ministerka dneska bola na výbore, koľko si našla času na riešenie energetickej krízy? Jednu minútu, si hovoril a aj to proste zase zahmlievala. Ja normálne odporúčam niekomu, že postrihajte tie vyjadrenia pani ministerky z tých šotov, ktoré boli v televíznych novinách, ako ona to už rieši a už to bude inak. Normálne mesiac čo mesiac, však to je komické. A teraz je začiatok decembra a nemá hanbu prísť na výbor a zase rozprávať o nejakých imaginárnych riešeniach, ktoré ešte nikto nevidel. To je normálne, energetická pomoc je Columbova žena. Ešte nikto nevidel, iba všetci o tom počúvame každý mesiac. Ďakujem veľmi pekne za tvoje vystúpenie ešte raz.
23. schôdza NR SR - 6.deň - B. popoludní
Dátum: 2024-12-03
Poslanec: Jakab, Július (SLOVENSKO)
Druh vystúpenia: Vystúpenie v rozprave

127. Ďakujem veľmi pekne, v úvodnom slove som ozrejmil úplne všetko, kvôli čomu toto uznesenie momentálne je a prečo je vysoko aktuálne a prečo aj po tom, ako vládna koalícia pred chvíľou odhlasovala podobné uznesenie, že ho nechce vidieť, prečo ho my v Národnej rade chceme vidieť a prečo chceme, aby ho videlo celé Slovensko. Ako súčasná vláda teda za vyše roka pripravila adresný boj s cenami energií tak, že budú lacnejšie ako za toho Matoviča. A poprosím, aby som toto uznesenie aj aktualizoval. Pán predsedajúci, momentálne by som prečítal pozmeňujúci návrh, ďakujem veľmi pekne. Prosím o zastavenie času. Pozmeňujúci návrh poslanca Národnej rady Slovenskej republiky Júliusa Jakaba k návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k cenám energií. V návrhu uznesenia časti D) sa slová „31. decembra” nahrádzajú slovami „13. decembra 2024”. Ukončil som čítanie pozmeňujúceho návrhu.
23. schôdza NR SR - 6.deň - B. popoludní
Dátum: 2024-12-03
Poslanec: Jakab, Július (SLOVENSKO)
Druh vystúpenia: Vystúpenie v rozprave

121. Ďakujem za faktickú poznámku. Dobre si povedal, ficovepotraviny.sk, tak tam si ľudia môžu nájsť naozaj to porovnanie poľského a slovenského nákupu, aj koľko stoja vajcia napríklad v Poľsku a na Slovensku. A mali sme tu dokonca aj dneska hlasovanie doobeda o portáli, ktorý táto vláda vytvára, ktorý mal porovnávať napríklad aj potraviny medzi okolitými krajinami, ako ich nakupujeme na Slovensku. Ale na to sa pozerať nechcú, pretože ich vlastná analýza, ktorú predkladajú na vládu, hovorí, že nakupujeme najdrahšie spomedzi okolitých krajín. A tak tento pseudoportál zamerajú len na vybrané reťazce a vybraný okruh potravín na Slovensku, a tým sa snažia zalepiť oči podľa mňa asi iba sami sebe, lebo nikomu inému to nepomôže, že niečo akoby robia a imitujú prácu, takú Potemkinovu dedinu, ale v skutočnosti to nič neurobí. Toto je návrh, ktorý reálne má ambíciu niečo spraviť. Hovorím, že v druhom čítaní pokojne z celého politického spektra doplňme potraviny, ktoré by mali byť medzi základnými potravinami so zníženou sadzbou DPH. Ďakujem pekne.
23. schôdza NR SR - 6.deň - B. popoludní
Dátum: 2024-12-03
Poslanec: Jakab, Július (SLOVENSKO)
Druh vystúpenia: Vystúpenie v rozprave

96. Vážené kolegyne, vážení kolegovia, do legislatívneho procesu predkladám za skupinu poslancov návrh zákona, ktorým sa dopĺňa zákon č. 222/2004 Z. z. o dani z pridanej hodnoty v znení neskorších predpisov, ktorý je uvedený pod tlačou 614. Cieľom predkladaného návrhu zákona je zaradiť medzi základné potraviny, na ktoré sa uplatňuje znížená daň z pridanej hodnoty aj vajcia, o ktorých je pomerne veľká polemika posledné týždne o ich dostupnosti a o ich cene na území Slovenskej republiky a porovnaní cien aj s ostatnými krajinami, čiže toto je návrh, preto len jeden produkt, aby sme sa mohli o tom baviť aj ďalej. Ďakujem za pozornosť a hlásim sa ako prvý do rozpravy. Vďaka.
23. schôdza NR SR - 6.deň - B. popoludní
Dátum: 2024-12-03
Poslanec: Jakab, Július (SLOVENSKO)
Druh vystúpenia: Vystúpenie v rozprave

94. Vážené kolegyne, vážení kolegovia, v súlade § 73 zákona o rokovacom poriadku som bol určený výborom za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov a zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre sociálne veci a Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 31. januára 2025 a gestorský výbor do 3. februára 2025. Pán predsedajúci, prosím, otvorte rozpravu k uvedenému návrhu zákona.
23. schôdza NR SR - 6.deň - B. popoludní
Dátum: 2024-12-03
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

42. Úprimne poviem, že som zaskočený touto diskusiou, že, že proste momentálne ste na začiatku decembra po schválení najhoršieho rozpočtu, aký Slovenskú republiku čaká, potom ako idú dvojnásobne zadlžovať krajinu oproti tomu, na čo sa vyhovárajú. Tak sme proste prišli do bodu, že pri hmotnej zodpovednosti politikov pán predsedajúci Gašpar tu tlieska opozičnému poslancovi, ktorý namieta opozičný návrh, pretože v dvetisícšestnástom si ho nebolo treba až tak prečítať, ale teraz si ho treba prečítať. A argumentuje sa kýblami špiny a správaním sa k opozičným kolegom, a pritom celé mi to príde akože úplný nonsens, normálne že lata mi z rúk vypadla. Proste že naozaj o hmotnej zodpovednosti sa ideme baviť, čo nás vždy tá téma spájala, keď sme boli v opozícii? Okej. Keď sme boli v koalícii, tak zrazu sa to zmenilo. Ale argumentovať tým, že keď som v opozícii, tak podporím opozičný návrh, lebo proste si to až tak čítať netreba. Prosím vás, ľudia, viete, čo? My si fakt poctivo čítame aj tie opozičné návrhy, keď ich podporujeme, neni to len tak, že si podporujeme bársčo a potom sa snažíme aj za tým slovom si stáť, hej? Lebo keď niečo deklarujeme voličom, tak sa to snažíme plniť a nehľadáme potom skratky cez vedrá špiny a cez niečo, čo vieme už pätnásť rokov, že to tak je, ale zrazu je to nejaká novinka.
23. schôdza NR SR - 6.deň - B. popoludní
Dátum: 2024-12-03
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

34. Ďakujem. Tiež som, tiež som akoby tak prekvapený z tej reakcie, pán Dostál, však lebo poznám vás v podstate ako konštruktívneho človeka a z vašeho vystúpenia som mal pocit, ako keby sa vás niečo vážne dotklo, ale nepochopil som, že čo, hej? Lebo keď sa bavíme o zákone, tak jedna vec je proste, keď poviem niečo vo vystúpení, čo môžete považovať za možno za urážku alebo niečo podobné, že sa vás to dotkne, tak to povedzte. Ale fakt ten argument o rozdelenom BSM, ktoré bolo dávno pred tým, ako človek vstúpi do politiky, tak mi to prišlo, že to by som chcel pochopiť, že čo sa tam vlastne, čo sa stalo, že toto, tento argument ste museli vytiahnuť, že čo bolo ten moment, kedy sa vás niečo v tomto zákone dotklo. Lebo ja som fakt presvedčený o tom, že nám ide o dobro tej krajiny aj o dobro spravovania verejných financií, že to je ten cieľ. Tak také prekvapenie z mojej strany tiež. Nech sa páči.
23. schôdza NR SR - 6.deň - B. popoludní
Dátum: 2024-12-03
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

4. Ďakujem veľmi pekne. Igor Matovič vo svojom vystúpení hovoril aj o francúzskej vile a medzitým sme tu mali hlasovanie o rozpočte Slovenska na ďalšie roky, v ktorom je evidentné, že súčasná vláda nevie absolútne hospodáriť. O tom, že od ľudí berú peniaze, 4,2 mld. v konsolidácii, ktorú si vymysleli a tiež, že míňajú dvakrát viac ako vlády, na ktoré sa vyhovárali, že zanechali rozvrátené financie. Oni rozvracajú financie, ale peniaze na vily vo Francúzsku na francúzskej Riviére sa predsa len nájdu. A toto je problém sociálnych demokratov a to je problém ich vlád za ostatné roky. A ja verím, že tak ako predchádzajúce vlády, aj táto ich vláda skončí. A to, že sme boli na tej francúzskej Riviére, lebo som tam bol tiež a videli sme ten kopček, ktorý vyzeral ako na Slavíne s výhľadom do údolia a na more a kde stála mnohomiliónová vila, takže toto sa raz a navždy stane minulosťou, pretože nemôžete ľuďom brať donekonečna peniaze z ich peňaženiek. Orať na nich, sľubovať im hory-doly a nakoniec nič nesplniť, ale pritom si kupovať haciendy na francúzskej Riviére z peňazí, ktoré vám nepatria. A preto je zákon o hmotnej zodpovednosti, ale aj zákon o preukazovaní pôvodu majetku extrémne dôležitým pre Slovenskú republiku a malo by to byť, mala by to byť priorita č. 1 pre akúkoľvek opozičnú stranu súčasnej opozície, ktorá chce niekedy na Slovensku vládnuť. Ďakujem.
23. schôdza NR SR - 6.deň - A. dopoludnia
Dátum: 2024-12-03
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

45. Ďakujem za vystúpenie. Skúsim trochu v číslach. Rozvrátené financie, na ktoré sa sťažujú, nastali ešte v roku 2019, keď bol pán minister Kamenický tiež zhodou náhod minister financií. A to nehovorím ja, to hovorí Rada pre rozpočtovú zodpovednosť, pozrite si ich oficiálne vystúpenia a pozrite si vystúpenie aj šéfa Rady pre rozpočtovú zodpovednosť napríklad na televízii TA3, myslím, že to bolo 15. novembra tohto roku, kedy hovoril, že rozvrátené financie boli v roku 2019, keď neboli absolútne žiadne krízy. V 2020 s týmito rozvrátenými financiami až do roku 2023 dokázali vaše predchádzajúce vlády hospodáriť, a konkrétne Igor Matovič, lepšie ako priemer Európskej únie, ako priemer krajín eurozóny. A hovorím, že vám sa to nikdy nepodarí. Sťažujete sa na deficit 4 mld. eur, keď ľudia dostali všetku podporu, ktorú, o ktorej sa mohlo za vás im iba snívať. A poviem to, že teraz míňate dvakrát viac ako na to, na čo sa sťažujete, osem miliárd eur ročne. Hovoríte, že čistý dlh bol zvýšený o 12 mld. za Matoviča. Viete, koľko máte v tom rozpočte, o ktorom idete teraz hlasovať? Pán Huliak, viete, o koľko sa zvyšuje čistý dlh? O 30 mld. eur za toto volebné obdobie. (Reakcia z pléna.) Prosím vás, o čom vy hovoríte? Ja vám poviem ešte iné číslo. Percentá HDP, deficit, 4,4 v máji roku 2023. Viete, aké máte vy percentá? 5,21, 4,7, 4,8, 4,9, 5,2. Vy ani z vesmíru sa tam nepribližujete, k tým 4,4, normálne že vy utekáte do inej galaxie s tým dlhom. To nieže idete gréckou cestou, vy idete normálne že mimozemskou cestou s tým rozpočtom. Takže, prosím vás, zaraďte spiatočku, vyzývame pána Huliaka, zaraďte spiatočku, toto nie je rozpočet pre ľudí, iba pre papalášov. (Potlesk.)
23. schôdza NR SR - 5.deň - B. popoludní
Dátum: 2024-12-02
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

8. Ďakujem veľmi pekne za faktické otázky. Pán poslanec Hargaš správne hovoril, že ľudia to cítia a práve kvôli tomu som aj o tom hovoril, že aj faktograficky podložené, že to, čo ľudia cítia, sa naozaj deje, že žiadne lacnejšie potraviny sa na Slovensku neudiali, tak ako bolo sľubované, a toto, čo momentálne prijímame, portál, tak nielenže nespôsobí to, že potraviny budú zrazu lacnejšie, ale on nespôsobuje ani to, čo mal robiť. To porovnanie so zahraničím tam proste nie je. To, čo nám vyčítali, že však ste za to sami hlasovali, čo teraz kritizujete ten portál, tak to hlasovanie v roku 2023 vyzeralo úplne ináč v tejto Národnej rade a hlasovalo sa o niečom úplne inom, ako sa momentálne schvaľuje. Bohužiaľ, je to tak. Je to tak, že znížená DPH z 20 na 19 % nič nezmení. Je to tak, je to tak, že znížená DPH z 10 na 5 % pri základných druhoch potravín nič nezmení. Pretože zvýšenie dane na 23 % a transakčná daň dokopy zaťažia tie firmy, aj tie, ktoré vyrábajú tie potraviny, podľa INESS-u na 27,3 %. Ony to, samozrejme, pretavia do tých cien potravín a, samozrejme, sa to objaví. A tak ako sme teraz rekordmani za posledný rok medzi všetkými krajinami Európskej únie v dražobe potravín, tak tak zostaneme rekordmani v dražobe potravín aj ďalší rok. A iba na toto upozorňujem, že tuná sa častokrát hovorí, že potraviny zdražovali za predchádzajúcich vlád. Oleje a tuky za posledný rok zdraželi o 30 %, ovocie a zelenina o 12 až 13 %, hovorí štatistický úrad. A ja sa potom nečudujem, že aj poslanec Pročko sa rozčuľuje, kde všetky peniaze končia, napríklad aj na Azúrovom pobreží vo Francúzsku sa kupujú vily za peniaze, ktoré patrili týmto občanom.
23. schôdza NR SR - 5.deň - A. dopoludnia
Dátum: 2024-12-02
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

24. Šéf Rady pre rozpočtovú zodpovednosť povedal verejne, že rozpočet rozvrátili v roku 2019, keď bol ministrom financií pán Kamenický a to nemali žiadne krízy. Povedal to verejne v TA3, nech sa páči, môžte si pozrieť. V roku 2020 na začiatku pandémie bola prázdna pokladnica, tak ako hovorili už viacerí predrečníci predo mnou. A Matovič sa o ľudí postaral počas najväčších kríz a vedel pri tom hospodáriť lepšie ako priemer krajiny Európskej únie, ako priemer krajín eurozóny. To tiež hovoria oficiálne materiály. Deficit mal na úrovni priemerne 4 mld. eur ročne a v máji v roku 2023 bol deficit na úrovni 4,4 % HDP. A vy hovoríte niečo o Matovičovi. Pritom míňate dvakrát viac ako on, 8 mld. len za tento rok, ľuďom beriete všetky výhody, ktoré mali. Zvyšujete dane, odvody, zobrali ste rodičovský dôchodok, znižujete podporu rodinám. Nadávate na Matoviča, ale deficit budete mať horší každý jeden rok a to hovorí váš rozpočet, o ktorom diskutujeme. O tom, aby ste boli lepší ako priemer Európskej únie alebo eurozóny, môžete len snívať. A pritom ste zdedili plnú kasu na rozdiel od roku 2020, čo potvrdil aj šéf ARDAL-u. Z toho vyplýva, že sa môžete hnevať, koľko chcete, ale tomu Matovičovi, na ktorého sa stále vyhovárate, nesiahate ani po členky.
23. schôdza NR SR - 3.deň - B. popoludní
Dátum: 2024-11-28
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

60. Ďakujem veľmi pekne za všetky vaše reakcie. Začnem pánom Muňkom, viete, pán Muňko, ale to v akom stave boli financie v roku 2019 a v akom stave ste ich odovzdali, to nehovorím ja, že tie financie ste rozvrátili vy, to hovorí Rada pre rozpočtovú zodpovednosť, pokojne, vy tak rád hovoríte, že stretnime sa a vysvetlím vám to, tak ja vám tiež hovorím, že pozrime sa na to, čo hovorí Rada pre rozpočtovú zodpovednosť, čo povedal aj šéf Rady pre rozpočtovú zodpovednosť v televíznej relácii TA3, že v roku 2019 to vzniklo, že tá udržateľnosť financií tam bola rozvrátená a že ten Matovič s tým, čo po vás zdedil, tak hospodáril lepšie ako priemer krajín Európskej únie a ako priemer krajín eurozóny. A to, že ten dlh je katastrofický teraz a že financovanie dlhu je katastrofické, to zase nehovorím ja, pán Muňko, ale hovorí to šéf ARDAL-u, čo sa zastavím teraz pri tom, čo hovorí pán Viskupič, určite som nemyslel, že pán Bytčánek je, akoby má niečo so SMER-om alebo s HLAS-om, alebo že je to ich človek, myslel som to v ponímaní, že je s ministerstvom financií a s ministrom financií vo veľmi dobrej komunikácii, s každým ministrom bol a na ministerstve financií je stále, čiže ja to beriem proste ako spolupracovníka, tak som to myslel v tom kontexte. Všetka úcta k pánovi Bytčánkovi. A ten ARDAL hovorí, že má problém s financovaním sa. A to sme počuli všetci, čo sme boli na tom výbore. A, pán Muňko, vy častokrát, ináč musím povedať, že máte aj dobré nápady, aj kritizujete aj vlastných na tom výbore, napríklad s tým centrálnym nakupovaním liekov alebo s centrálnym nakupovaním zdravotníckych pomôcok do nemocníc, ale ja vás to tam počujem hovoriť už mesiace, ale nikto vás nepočúva. A ja si myslím, že mali by mať úctu kolegovia ku vám a mali by konečne začať niečo robiť a šetriť v tom zdravotníctve. A ja sa ináč bojím o tých lekárov a bojím sa, že nebude mať kto vyšetrovať ľudí, na rozdiel od vás, pán Muňko.